- पिंजरे में कैद में हुआ कटखना बंदर - Amar Ujala Hindi News
पिंजरे में कैद में हुआ कटखना बंदर
{"_id":"115-44012","slug":"Champawat-44012-115","type":"story","status":"publish","title_hn":"\u092a\u093f\u0902\u091c\u0930\u0947 \u092e\u0947\u0902 \u0915\u0948\u0926 \u092e\u0947\u0902 \u0939\u0941\u0906 \u0915\u091f\u0916\u0928\u093e \u092c\u0902\u0926\u0930 ","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
टनकपुर। लंबी मशक्कत के बाद वन विभाग ने आतंकी बंदर को पिंजरे में कैद कर लिया है। बंदर के पकड़े जाने से लोगों से राहत की सांस ली है। बीते एक पखवाड़े से शहर में कटखने बंदर का खासा आतंक बना हुआ था। तीन दर्जन से अधिक लोगों को काट कर घायल कर चुके इस बंदर का लोगों में खौफ बना हुआ था। बंदर के खौफ का आलम यह था कि शहर तथा शहर से सटी विष्णुपुरी कालोनी में लोगों का घरों से बाहर निकलना दुश्वार हो गया था। वन विभाग की टीम कई दिनों से आतंकी बंदर को पकड़ने में लगी थी, मगर सफल नहीं हो सकी। शुक्रवार को विभाग द्वारा बुलाए गए एक्सपर्ट दल ने बंदर को पिंजरे में कैद कर लोगों को उसके खौफ से निजात दिलाई। वन क्षेत्राधिकारी एनएस रौतेला ने बताया कि बंदर को पकड़ कर खटीमा क्षेत्र के जंगल में छोड़ा गया है।
katkhana monkey